ห่างหายจากการรีวิวไปนาน มากกกกกก .. 

แต่ .. !!!

ด้วยความที่ร้านนี้เป็นร้านที่ไม่รีวิวไม่ได้แล้ว ขอซักหน่อย ร้านนี้มีชื่อว่า ครัวเปิด @ Pasta พิกัดอยู่ที่หน้าวัดใหม่พระพิเรนทร์ค่ะ ฝั่งตรงข้ามจะเป็นธนาคารไทยพาณิชย์ แต่ต้องสังเกตุดีๆ เพราะต้นไม้บังจน มองไม่เห็นป้ายของธนาคารเลย

ก็ .. ก่อนหน้านี้ไปเจอรีวิวของร้านนี้มาในเว็บที่มีนักสืบเยอะๆอ่ะค่ะ อิอิ
มีคนมารีวิวไว้ ก็ธรรมดาของคน ความคิดแตกต่างกัน ว่าร้านนี้อร่อยบ้าง หน้าม้าบ้าง ไอเราก็เลยอยากพิสูจน์
แต่การจะพิสูจน์ไม่ได้ง่าย จากคอมเม้นแล้ว จองกันข้ามวันเลยทีเดียว
ว่าแล้วก็ไม่รอช้า ออกไปจองตอนบ่าย 3 ได้คิวสุดท้ายสี่ทุ่มค่ะ แต่ก็ไม่ใช่ปัญหา เพราะเราไม่ได้หิวโหยมาและเจาะจงที่จะต้องได้กินเลย คนทำคนเดียว ผู้ช่วยอีกหนึ่ง เข้าใจนิดนึงเนอะ เราก็ฆ่าเวลาโดยการไปเดินเล่น ซื้อของฆ่าเวลาไป

เราไปถึงร้านประมาณสามทุ่มครึ่ง ด้วยความที่ตามคิวจริงๆ ไหนจะออเดอร์ลูกค้าที่มาทาน และลูกค้าที่โทรมาสั่ง นั่งดมกลิ่นไปก่อนจ่ะ โต๊ะที่ร้านจะมีแค่ 3 โต๊ะ ริมทาง 2 โต๊ะ ตรงรถเข็นอีก 1 โต๊ะ ก็จะเห็นตอนเค้าทำ ก็เพลินๆดีนะ อันนี้ก็คงเป็นอีกเหตุผลที่ต้องโทรจองเพราะที่นั่งไม่สามารถรองรับจำนวนคนที่มากได้ เจ้าของร้านก็คงอยากให้ได้กินกันทุกคน ระหว่างที่เรานั่งมีลูกค้าวอล์คอินมาตลอด แต่ก็ต้องกลับไปเพราะไม่ได้จองไว้

มาถึงเมนูดีกว่า เมนูที่ร้านก็จะมีตั้งแต่ขี้เมา มะกะโรนีต่างๆ อะจีโอโอลีโอ ครีมซอสและคาโบนาร่า เส้นมี 4 แบบให้เลือก มีสปาเก็ตตี้ มะกะโรนี และก็อะไรอีก 2 อย่างไม่รู้จักชื่อ หะๆ ส่วนราคาตกจานละ 50 - 70 บาท พิเศษเพิ่ม 10 บาท น้ำดื่มจะมีแค่น้ำเปล่าขวดละ 7 บาท กับเป๊ปซี่สลิมแคน 12 บาท เมนูที่เราสั่งไปมีคาโบนาร่าแฮมของแฟน และเรากินขี้เมาเบค่อน สั่งมาแชร์ๆกัน

ถึงเวลาชิมแล้ว .. รสชาติคาโบนาร่าไม่ค่อยเข้มข้น แต่เทียบกับราคานี้ถือว่าโอเค ส่วนขี้เมา เดอะเบสมาก มาแล้วแนะนำให้ลองเลยค่ะ กินที่ร้านไม่พอห่อกลับบ้านอีก ประทับใจอีกอย่างคือที่ร้านใช้กล่องกระดาษและถุงพลาสติกแบบย่อยสลายได้ คือชอบอ่ะ ><

ว่างๆลองแวะไปดูนะคะ พิสูน์แล้วว่าไม่ม้า ที่จอดรถอาจหายากหน่อย ต้องจอดริมทางเสี่ยงต่อการถูกล็อคล้อ การเดินทางอื่นๆน่าจะดีกว่าเอารถตัวเองไป อ่อ .. ฝากเบอร์โทรพี่เค้าไว้ดีกว่า ใครอยากลองทานก็โทรไปจองที่เบอร์นี้นะคะ
0988755371 พี่ก้าว

ฝากรีวิวนี้ด้วยนะคะ ไว้จะมารีวิวใหม่ค่า :)